rscpt
Cond zij allen dat henrick vander hulst sone arnts vander hulst in jegewoirdicheit
der scepen van loeven gestaen heeft genomen ende bekent dat hij genomen heeft van
hen oliviere vander beerct pcurntor des godshuys van govenendale inden name des voirs
godsh de goede des selfs godsh hier nae bescreven Inden yersten een dachmael en veertich
roeden lants gelegen inde pchie van winczele ten bredendriesch opt broeckvelt tusschen de
goede der infermarien vanden begijnhove tarschot ende de goede henrics maes comende mette
eenen eynde aen dblock henricx van wincsel Item drie vierdel lants gelegen aldaer acht
thof henricx van wyntsel tusschen de goede des autaers van onser vrouwen ind kercken
van wincsel ende de goede henricx vand leeps Item drie vierdel lants gelegen opten
lipman inde voirs pchie tusschen de goede katlijnen van ijssche ende de goede der kijnden
baertmakers Item drie vierdel lants gelegen boven de nedherstrate tusschen de goede hn
jans gheerijs priesters ende de goede jan mats Item andhalff dachmael lants gelegen ald
aenden scuyldoren tusschen de goede jans van berthem ende de goede henrics de bussche
Item drie vierdel lants gelegen aenden wech gaende te velthem waert tusschen de goede
henrics van winczele ende de goede lijsbetten swylden Item drie vierdel lants gelegen
boven tkerseleerken tusschen de goede katlijnen van issche ende de goede gielijs valke It
een dachmael lants gelegen ald boven tvelt geheeten den calchoven tusschen de goede
henricx de bussche ende de goede lijsbetten wasscharts Item drie vierdel lants gelegen
opten bijlock tusschen de goede henrics van wintsel ende de goede jan lambrechts It
veerthien roeden lants gelegen aldaer inde ghijskensdelle onder den berch neven de
goede henrics van winczele voirs ende de goede der kijnde wesens Item een eeussel
geheeten den biloken elst gelegen aldaer opte zijde tot erpse waert neven de goede
jans wasscharts diemen heet oem ende neven de strate geheeten de zuerselstrate It
andhalf dachmael maeybeemts geheeten den begravenen beemtt gelegen in wincsel
broeck tusschen de goede willems lombart en vlancs witten ende neven de goede hn
jans gheerijs voirs It noch een dachmael lants gelegen op tperreken tusschen de
goede des godsh vanden elf duysent meeghden opte halfstrate te loeven ende de goede
staes goerlakens te houden te hebben ende te wynnen van halfmerte naest voerleden
eenen tmijn van twelf jaen langc deen nae dander daer nae sonder myddel volgen
Elcx jaers daen bynnen om sess mudde rogs goede en payabel met wanne en met
veden wael bereydt der maten van loeven tsinte andriesmisse apostels te betalen en
tot loeven te leven alle jae den voirg tmijn duende ende telken tmijne alse vvolghde
schout It es vorwde dat de voirs pcurator ende de wyn malcanden sullen moegen
scheiden ten halven tijde Behoudelijc dat de ghene die sceiden wilt dat den anden
een jaer te voen kundigen sal en laten weten voert es vorwde dat de voirs henrick
vand hulst alle de elsenstruycken ende ande staende ende wassende int eeussel byloken
elst geheeten bynnen den yersten sesse jaen vanden voirs tmijn uutroden en uutworpen
sal also dat tselve eeussel bynnen den voirs sess jaen cusbaerlijc reyn ende zunte sijn
verte